
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Atkārtoti vēršam uzmanību uz to, ka anotācijas 1.3. apakšpunktā norāda būtiskāko informāciju par problēmas analīzi. Sadaļā “Problēma” apraksta problēmu, savukārt sadaļā “Risinājums“ ieraksta attiecīgās problēmas risinājumu, kas paredzēts projektā. Identificējot vairākas problēmas, katru problēmu un tās risinājumu norāda atsevišķos laukos. 
Norādam, ka saskaņā ar projektu ir plānoti ne tikai anotācijā jau skaidrotie grozījumi Ministru kabineta 2018. gada 17. jūlija noteikumu Nr. 429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus” (turpmāk – noteikumi Nr. 429) pielikuma 1.5. un 2.2. apakšpunktos, bet arī pielikuma 3.3.1. apakšpunktā, dzēšot teksta daļu: "< 75 W pastāvīgas ekspluatācijas apstākļos". Attiecīgi, lūdzam pilnībā atspoguļot anotācijas 1.3.apakšpunktā visas problēmas un to risinājumus (projektā ietvertos grozījumus), tādā veidā nodrošinot skaidru, konkrētu un nepārprotamu izprati par plānotajiem grozījumiem.
Piedāvātā redakcija
-
	Agita Strode (TM)

	2.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām 
	Iebildums
Anotācijas 5.4. apakšpunkta 1. tabulā norāda:
1. katru attiecīgā Eiropas Savienības tiesību akta pantu, daļu, punktu, apakšpunktu, kas jāpārņem vai jāievieš nacionālajā tiesību sistēmā (A aile),
2. katru projekta pantu, daļu, punktu, apakšpunktu, ar kuru tiks pārņemts vai ieviests Eiropas Savienības tiesību akta pants, daļa, punkts vai apakšpunkts, vai norāda vispārīgu atsauci uz tiesību aktu, kurā ir vai tiks pārņemtas norādītās Eiropas Savienības tiesību akta vienības (B aile)
3. vai attiecīgo Eiropas Savienības tiesību aktu normas projektā tiek pārņemtas vai ieviestas pilnībā vai daļēji (C aile). Daļējas pārņemšanas/ ieviešanas gadījumā:
* sniedz attiecīgu skaidrojumu;
* norāda, kad un kādā veidā tiks nodrošināta minēto saistību izpilde pilnībā;
* norāda institūciju, kura ir atbildīga par šo saistību izpildi pilnībā.
4. norāda, vai attiecīgais projekta pants, daļa, punkts, apakšpunkts (kas norādīts B ailē) paredz stingrākas prasības, nekā paredzēts attiecīgajā Eiropas Savienības tiesību akta pantā, daļā, punktā, apakšpunktā (D aile).Ja projekts paredz stingrākas prasības:
* sniedz attiecīgu skaidrojumu par šādu prasību nepieciešamību un samērīgumu;
* norāda iespējamās alternatīvas (t. sk. alternatīvas, kas neparedz tiesiskā regulējuma izstrādi), kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos.
Attiecīgi, atkārtoti vēršam uzmanību, ka anotācijas 5.4. apakšpunkta 1. tabulā, nolūkā nodrošināt pilnībā skaidru un nepārprotamu informāciju par Latvijas starptautisko saistību izpildi, nepieciešams:
1) pilnībā atspoguļot visas Direktīvas 2023/544 ieviešamās tiesību normas, piemēram, Direktīvas 2023/544 2. panta pirmais punkts pārņemts projekta 1. punktā. Jānodrošina, ka, atbilstoši augstāk sniegtajam skaidrojumam, ir nepārprotami saprotams kā pilnībā tiek nodrošināta Direktīvas 2023/544 ieviešana, pašlaik anotācijas 5.4. apakšpunktā atspoguļota tikai daļa Direktīvas 2023/544.
2) precizēt "A" ailē norādītās Direktīvas 2023/544 vienības, jo, piemēram, Direktīvā 2023/544 ir "pielikuma 2.c i) punkts" nevis vienkārši "2.c i) punkts".
Piedāvātā redakcija

	3.
	Anotācija (ex-ante)
1.2. Mērķis 
	Priekšlikums
Ierosinām precizēt noteikumu projekta anotāciju atbilstoši juridiskās tehnikas prasībām, ievērojot, ka saīsinājumus piesaka pirmajā vietā juridiskajā tekstā, kur lietots attiecīgais saīsināmais jēdziens vai termins. Tāpat pieteiktie saīsinājumi konsekventi lietojami tālāk dokumenta tekstā. Minētais tostarp attiecas, piemēram, uz saīsinājumu "Direktīva 2023/544/ES" un "Direktīvu 2023/544/ES, ar ko groza II pielikumu Eiropas Parlamenta un Padomes Direktīvu 2000/53/EK par nolietotiem transportlīdzekļiem prasības attiecībā uz atbrīvojumiem svina izmantošanai alumīnija sakausējumos mehāniskai apstrādei, vara sakausējumos un dažās akumulatoru baterijās".
Piedāvātā redakcija

	4.

5.4. 1. tabula. Tiesību akta projekta atbilstība ES tiesību aktiem 
	Priekšlikums
Ņemot vērā projektā plānotos grozījumus noteikumos Nr. 429 un to, ka ar pielikuma 3.3. apakšpunktu ieviests Eiropas Komisijas 2017. gada 15. novembra Direktīvas 2017/2096/ES, ar ko groza II pielikuma Eiropas Parlamenta un Padomes Direktīvā 2000/53/EK par nolietotiem transportlīdzekļiem (turpmāk - Direktīva 2017/2096) pielikuma 14. punkts, bet ar noteikumu Nr.429 pielikuma 1.5. punktu tajos ieviests arī Direktīvas 2017/2096 pielikuma 2.c “i” punkts, lūdzam izvērtēt, vai Direktīva 2017/2096 pielikuma 14. punkts nav attiecināms arī uz noteikumu Nr.429. 3.3. apakšpunktiem (projekts paredz grozījumus 3.3.1. apakšpunktā) un vai Direktīvas 2017/2096 pielikuma 2.c “i” punkts joprojām tiek ieviests ar noteikumu Nr.429 pielikuma 1.5. punktu.
Attiecīgi iesakām pārskatīt norādīto informāciju par tiesību akta projekta atbilstība Latvijas Republikas starptautiskajām saistībām un veikt nepieciešamos precizējumus, nolūkā nodrošināt korektu Latvijas starptautisko saistību izpildi un nodrošināt pilnvērtīgas informācijas pieejamību. Piemēram, konstatējot, ka augstāk minētās Eiropas Savienības tiesību normas joprojām ir attiecināmas uz projektā grozījumiem pakļautajiem punktiem, iesakām papildināt anotācijas 5.4. apakšpunkta 1. tabulu, pie citas informācijas norādot, ko konkrēti paredz sagatavotie grozījumi. Uzsverot, ka citi grozījumi noteikumos Nr.429 vai tā pielikumos nav izdarīti un iepriekš noteikumos Nr.429 ieviestās, no starptautiskajiem tiesību aktiem izrietošās, prasības netiek ietekmētas vai nepārņemtas.

